বাঁশ গাছের অনেক ধরনের প্রজাতি রয়েছে। বর্তমানে পাণ্ডাদের আবাসস্থলে অল্প কয়েক ধরনের বাঁশ জন্মে। পাণ্ডা যেখানে বাস করে সেখানে  কম করে হলে অন্তত দুই প্রজাতির বাঁশ থাকা লাগে, অন্যথায় তাদের ক্ষুধার্ত থাকতে হয়।  পাণ্ডা পাহাড়ী অঞ্চলে খাবারের খোঁজে অতি সহজেই এক জায়গা থেকে অন্য জায়গায় যেতে পারে। কিন্তু অধিকাংশ পাহাড়ী উপত্যকাগুলোও এখন জনবসতিপূর্ণ হয়ে পড়ছে। আর পাণ্ডা খুব লাজুক প্রাণী তারা কখনো মানুষের আবাসস্থলের ধারে কাছেও যায় না। এতে করে পাণ্ডাদের এখন সীমিত গণ্ডিতে বসবাস করতে হচ্ছে। মানুষ এখন পাহাড়ের ঢালে গাছ কেটে চাষাবাদ শুরু করেছে, তাই পাণ্ডাদের আবাসস্থলে দিনকে দিন আরো ছোট হয়ে আসছে।  এদিকে নতুন আরেক সমস্যার সৃষ্টি হয়েছে।  পাণ্ডাদের আবাসস্থলের বাঁশগুলো যখন প্রাকৃতিকভাবেই মরে যায় তখন তারা খাবারের খোঁজে অন্য জায়গাতেও যেতে পারে না। এতে করে তাদের ভীষণu2008ক্ষুধার্তও থাকতে হয়। এসময় অনেক পাণ্ডা মারাও যায়।